यो न हृष्यति न द्वेष्टि...


श्लोकः 

यो न हृष्यति न द्वेष्टि न शोचति न काङ्क्षति ।
शुभाशुभपरित्यागी भक्तिमान्यः स मे प्रियः ॥ १७ ॥

अयं भगवद्गीतायाः द्वादशोऽध्यायस्य भक्तियोगस्य  सप्तदशः(१७) श्लोकः ।

पदच्छेदः
यः न हृष्यति न द्वेष्टि न शोचति न काङ्क्षति शुभाशुभपरित्यागी भक्तिमान् यः सः मे प्रियः ॥ १७ ॥

अन्वयः
यः न हृष्यति न द्वेष्टि न शोचति न काङ्क्षति शुभाशुभपरित्यागी भक्तिमान् सः च मे प्रियः ।

शब्दार्थः 
यः न हृष्यति = यः इष्टप्राप्तौ न मोदते
न द्वेष्टि = अनिष्टप्राप्तौ द्वेषं न करोति
न शोचति = प्रियवियोगे दुःखं न अनुभवति
न काङ्क्षति = अप्राप्तं न अभिलषति
शुभाशुभपरित्यागी = इष्टानिष्टकर्मत्यागी
भक्तिमान् = भक्तियुक्तः
सः मे प्रियः = सः मम अभिलषितः ।

अर्थः 
यः इष्टप्राप्तौ न मोदते, अनिष्टप्राप्तौ द्वेषं न करोति, प्रियवियोगे दुःखं न अनुभवति, अप्राप्तं न अभिलषति, इष्टानिष्टकर्मत्यागी, भक्तियुक्तः सः मम प्रियः ।

सम्बद्धसम्पर्कतन्तुः
भगवद्गीता (मूलश्लोकाः)
भगवद्गीता

 17
श्टब्स् संस्कृतसम्बद्धाः
श्रीमद्भगवद्गीतायाः श्लोकाः
सर्वे अपूर्णलेखाः
न प्राप्तः गीतासम्बद्धभाषानुबन्धः
सर्वे न प्राप्ताः भाषानुबन्धाः

सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः